text: La santa continuïtat - Oriol Junqueras - Blogs de l'indirecte!cat
  Opinió amb independència. Dijous, 20 de setembre de 2018 18:22 h
  Dimecres, 18.4.2007. 05:00 h
  La santa continuïtat
  Per descomptat, l'aparició del directe!cat és una excel·lent notícia. D'entrada significa una ampliació del ventall de diaris digitals escrits en català. Un ventall que, en el seu conjunt, garanteix l'exercici sempre imprescindible de la llibertat d'expressió. I, en segon lloc, perquè és un mitjà de comunicació que pretén donar veu al sobiranisme. És evident que l'independentisme també té cabuda en altres mitjans digitals, però ens hem de felicitar que el sobiranisme guanyi terreny en qualsevol àmbit, perquè –de fet- la independència és una condició sine qua non per a garantir el futur del nostre país. La sobirania no és una condició suficient, però sí necessària.
  La creativitat dels catalans ha permès el naixement d'una infinitat de projectes culturals i comunicatius al llarg de la nostra història. De ben segur, tots ells han estat l'expressió d'alguna sensibilitat. I cadascuna d'aquestes sensibilitats –per estranya o minoritària que ens pugui semblar- ha contribuït a garantir la pluralitat i la vitalitat del fet nacional català. Molts d'aquests mitjans, però, han desaparegut poc després de néixer. La dissortada història del nostre país ha patit una infinitat d'ensulsiades que ens han impedit de garantir la continuïtat dels nostres grans projectes polítics, econòmics i culturals. Sovint, la continuïtat intergeneracional ha estat quasi miraculosa. En el segle XX, per exemple, la presència d'algunes figures cabdals ha hagut de suplir la manca d'institucions. Sens dubte, una d'elles ha estat l'historiador Ferran Soldevila. Ell ens va ensenyar que l'èxit és gairebé sempre el fruit de la "santa continuïtat" en el nostre esforç. Esperem que la continuïtat en l'esforç del directe!cat contribueixi a fer realitat el somni de la nostra llibertat.
  13188 lectures 11 comentaris
  MargaridaB Vila de Gràcia
  4 de març de 2008, 07.11 h
  Sembla que "Santa Continuïtat per l'esforç", no està de moda. Coses de la "fe" per un altre sant, que també vol continuïtat: "Sant Euro poderós".<br /> ORIOL, que la "Santa C", C de Catalunya, Capacitat, Continuïtat, Coratge Coherent i del Caràcter esplèndid que tens, segueixi posant veu a la força dels teus articles. FELICITATS PEL QUE FAS, FA TEMPS, I SEGUIRÀS FENT! <br /> UN PETÓ.CAT!
  30 d'abril de 2007, 00.36 h
  Amic Oriol, com tu, em sumo en la Felicitacio d'una Nova finestra en Català ,encara que te que ser MES POTENT I AMB GRAN QUALITAT, per la NOSTRE DIGNITAT. De passada , Endavant amb la teva Feina en els MITJANS, la NOSTRE HISTORIA , teva feina que ens la facilitas Molt i ens aclaras punts de vista i..... que no ho vem poguer estudiar. Salut i REPUBLICA i FORÇA amb la Nova Campanya de Sobirania i Progres !!!!
  23 d'abril de 2007, 20.56 h
  Des de la Matarranya anem practicant la "santa" continuïtat per a que la cultura catalana esdevingui un fet "oficial". És un camí dur i llarg però amb esforços i persistència ho aconseguirem, de mica en mica, s'omple la pica. Felicitats a directe.cat i a l'Oriol per la seva col.laboració, sobretot en la creació d'un bloc. Endavant i coratge!!!!!!!!!! Valent!!!!!!!
  20 d'abril de 2007, 00.36 h
  El comentarista «quel» parla del sobiranisme i Europa. A veure Oriol, tu que ets historiador, que et sembla el que penso ja fa anys, sobre que l'etapa històrica actual a Europa és semblant a la Baixa Edat Mitjana, quan es van aliar els burgesos i els monàrquics per fer fora del poder als senyors feudals. Els feus eren entre els individualistes burgesos i els territoris més amplis que volien els reis. Ara, també ens podem aliar els independentistes de les nacions sense estat i els europeis... Llegir més
  ElPuntLliure
  19 d'abril de 2007, 19.26 h
  Jo també espero que aquesta iniciativa tingui continuïtat. I també que l'Oriol Junqueras pugui seguir ecribint-hi. No el conec personalment, però sempre que l'escolto per ràdio em meravella. Convé tenir gent i mitjans així !!!!
  19 d'abril de 2007, 12.49 h
  Vet aquí "la santa continuïtat"... Ja va bé que algu citi en Soldevila més enllà de les aules! Com no, havia d'ésser en Jonqueres!
  19 d'abril de 2007, 00.04 h
  Una forta abraçada Oriol. Ets un exemple a seguir. Mirant sempre cap al futur sense oblidar mai el passat...
  18 d'abril de 2007, 15.06 h
  Quan serem europeus de veritat? La paraula Sobiranisme ,a Europa, és considerada l'equivalent a l'anti europeisme, i s'associa a Le Pen o Haiger.Els independentistes hauríem de dir-nos independentistes,i parlar de que volem una sobirania europea en la defensa dels drets dels ciutadans.
  Simpatitzant del veritable progrés
  18 d'abril de 2007, 12.31 h
  Sort en tenim de gent que parla clar i català com tu (i el Victor Alexandre, Lópezs Bofill i Tena, etc.). No defalleixis mai! T'agrairia un article parlant del túnel del TGV pel carrer d'Aragó, que sembla la solució de més 'seny'.
  18 d'abril de 2007, 08.48 h
  Algun dia hauries de publicar la famosa història de la batalla del Bruc que tants cops ja ens has explicat a igualada xD Al nostre web tb hi tens un raconet si vols: http://localcatala.ppcc.cat